recursal/SuperWikiNEXT-32B huggingface dataset:
**பட்டான்** (Battaan) என்பது பிலிப்பீன்சின் லூசோனின், மத்திய லூசோன் பிராந்தியத்தில் அமைந்துள்ள ஏழு மாகாணங்களில் ஒன்றாகும். இதன் தலைநகரம் பலங்கா ஆகும். இது 1754 ஆம் ஆண்டில் ஸ்தாபிக்கப்பட்டது. இம்மாகாணத்தில் 237 கிராமங்களும், 11 மாநகராட்சிகளும் உள்ளன. இதன் தற்போதைய மாகாண சபை ஆளுநர் அல்பேர்ட் கார்சியா (Albert Garcia) ஆவார். இதன் மொத்த நிலப்பரப்பளவு 1,372.98 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக பட்டான் மாகாணத்தின் சனத்தொகை 760,650 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 71ஆம் மாகாணமாகவும் சனத்தொகையின் அடிப்படையில் 39ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு , ஆங்கிலம் உள்ளடங்கலாக மூன்று பிரதான மொழிகள் பேசப்படுகின்றன. இங்கு 88% தகாலாகு மக்கள் வாழ்கின்றனர்.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. 11 ஜனவரி 2013 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
2. ↑  "Population of the provine". Archived from the original on 2011-07-09. 2017-01-10 அன்று பார்க்கப்பட்டது.CS1 maint: unfit url (link)
**எஸ். எம். அன்சார்** (இறப்பு: சனவரி 9, 2012, அகவை 74) 'கோவை அன்சார்' என அறியப்பட்ட இவர் ஓர் ஈழத்து இலக்கிய ஆர்வலரும் கவிஞரும் ஆவார். கவி அரங்குகள், நூல் வெளியீட்டு விழாக்கள் இலக்கியச் சந்திப்புக்கள் எங்கு நடந்தாலும் அவர் கட்டாயமாகக் கலந்துகொள்வார். இவர் 'வதனம்' கையெழுத்துச் சஞ்சிகையின் ஆசிரியரும் ஆவார். இவர் இலக்கிய ஆர்வலர் சகலரின் மட்டங்களிலும் நேயமாக, அன்புடன் மதிக்கப்பட்டவர்.

இலக்கிய ஈடுபாடு
---------------

சிந்தாமணி வாரப் பத்திரிகையில் பிரசுரமான "மணிக்கவிதை" மூலம் எழுத்துலகிற்கு அறிமுகமான இவர் நீண்டகாலமாக பத்திரிகைகள், சஞ்சிகைகளில் கவிதை, கட்டுரைகள் எழுதி வந்துள்ளார்.

கவிதை நூல்
----------

* கனவுகளின் பிரசவம் (புரவலர் புத்தகப் பூங்கா பிரசுரம், 2010)

பெற்ற விருதுகளும் கௌரவங்களும்
-----------------------------

* முஸ்லிம் இளம் கலைஞர் முன்னணியின் விருது
* கலாபூஷணம் விருது

மறைவு
-----

அன்சார் கொழும்பு, பத்தரமுல்லயிலுள்ள சுயாதீன தொலைக்காட்சி அலுவலகத்திற்கு அருகில் 2012 சனவரி 9 திங்கட்கிழமை இடம்பெற்ற வாகன விபத்தில் படுகாயமடைந்து கொழும்பு தேசிய மருத்துவமனையில் அனுமதிக்கப்பட்டு உயிரிழந்தார். கொழும்பு, வாழைத்தோட்டம், சஞ்சியாராய்ச்சித் தோட்டத்தைச் சேர்ந்த இவர் நான்கு பிள்ளைகளின் தந்தையாவார்.

வெளியிணைப்புக்கள்
-----------------

* இலக்கிய ஆர்வலர் கோவை அன்சார்
[*தொடர்பிழந்த இணைப்பு*]
* கலாபூஷணம் அன்சார் அகால மரணம்
* கோவை அன்சார் வாகன விபத்தில் அகால மரணம்
[*தொடர்பிழந்த இணைப்பு*]
**கிரேக் வூட்** (ஆங்கில மொழி: *Debbie Berman*) என்பவர் ஆத்திரேலிய நாட்டு திரைப்படம் மற்றும் இசை காணொளி படத்தொகுப்பாளர் ஆவார். இவர் பைரேட்ஸ் ஆஃப் தி கரீபியன் - த கர்ஸ் ஆப் பிளாக் பேர்ள் (2003), பைரேட்ஸ் ஆஃப் தி கரீபியன் - டெட் மேன்ஸ் செஸ்ட் (2006) மற்றும் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கார்டியன்ஸ் ஆப் தி கேலக்ஸி (2014), கார்டியன்ஸ் ஆப் தி கேலக்ஸி 2 (2017), ஆன்ட்-மேன் மற்றும் தி வாஸ்ப் (2018) மற்றும் எட்டெர்னல்சு (2021) போன்ற திரைப்படங்களில் இணை படத்தொகுப்பாளராக பணிபுரிந்துள்ளார்.

வாழ்க்கை மற்றும் தொழில்
-----------------------

வூட் ஆத்திரேலியா நாட்டில் சிட்னியில் பிறந்தார். இசை ஒளிபரப்பு மற்றும் விளம்பரப் பணிகளில் ஈடுபடுவதற்கு முன்பு தனது 19 வயதில் ஆத்திரேலிய ஒலிபரப்புக் கூட்டுத்தாபனத்தின் ஆவணத் துறையில் உதவி படத்தொகுப்பாளராக தனது வாழ்க்கையைத் தொடங்கினார்.

மேற்கோள்கள்
-----------

1. ↑  Clark, Travis. "GUARDIANS OF THE GALAXY Editor On What Makes Marvel Studios Different". *www.comicbookmovie.com*.

வெளி இணைப்புகள்
---------------

* ஐ.எம்.டி.பி இணையத்தளத்தில் Craig Wood
**நவீன் சந்திரா** (*Naveen Chandra*) தெலுங்கிலும், தமிழ் மொழி படங்களிலும் தோன்றும் ஒரு இந்திய நடிகர் ஆவார். இவர் தெலுங்கில் வெளியான காதல் திரைப்படமான *அந்தால ராட்சசி* (2012) என்ற படத்தில் கதாநாயகனாக அறிமுகமானார். தமிழ் திரைப்படங்களில் முன்னணி பாத்திரங்களில் நடிப்பதற்கு முன்பு இவரது நடிப்பிற்காக விமர்சன ரீதியான பாராட்டைப் பெற்றார்.

ஆரம்ப கால வாழ்க்கை
------------------

நவீன் சந்திரா கர்நாடகாவின் பெல்லாரியில் தெலுங்கு பேசும் குடும்பத்தில் பிறந்தார். இவரது தந்தை கே.எஸ்.ஆர்.டி.சி.யில் பணிபுரிந்தார். இவர் இயந்திரப் பொறியியலில் சான்றிதழ் பட்டம் பெற்றுள்ளார். மேலும், திரைப்படங்களுக்கு வருவதற்கு முன்பு பல்லூடகத் துறையில் பணியாற்றினார்.

தொழில்
------

2005 ஆம் ஆண்டு "*சம்பவாமி யுகே யுகே*" படத்தின் மூலம் தெலுங்கில் அறிமுகமான சந்திரா, பின்னர் "*கல்யாணம்*" என்ற படத்தில் நடித்தார். "அகராதி" என்ற தமிழ் திரைப்படத்தில் கதாநாயகனாக அறிமுகமானார். ஆனால் வணிகரீதியாக தோல்வியடைந்தது. 2012ஆம் ஆண்டில், இவர் *அந்தால ராட்சசி* என்ற தெலுங்கு திரைப்படத்தில் நடித்தார். இதில் சூர்யாவாக இவர் நடித்ததற்காக பார்வையாளர்களிடமும், விமர்சகர்களிடமிருந்தும் நேர்மறையான வரவேற்பைப் பெற்றார்.

*தாளம்* என்ற இருமொழிப் படங்களில், சந்திரா ஒரு முன்னாள் நக்சலைட்டாக நடித்தார். தெலுங்கு பதிப்பு 2013இல் வெளியானது. தமிழ் பதிப்பு 2014 இன் தொடக்கத்தில் வெளியிடப்பட்டது. சத்யசிவாவின் இயக்கத்தில் *சிவப்பு* படத்தில் இவர் நடிப்பதற்காக, இரண்டு வாரங்கள் தனது நண்பரின் கட்டுமான நிறுவனத்தில் தொழிலாளியாக பணியாற்றினார். இவரது மூன்றாவது படமான "தேரோடும் வீதியிலே" 2014 இல் வெளியானது. தமிழில் பிரம்மன் படத்தில் இரண்டாவது கதாநாயகனாக நடித்தார். இவர் அடுத்து நரேந்திர நாத் இயக்கத்தில் கீர்த்தி சுரேஷ் நடித்த "மிஸ் இந்தியா" படத்தில் தோன்றினார். தயாரிப்பாளர் சி. வி. குமாரின் "சரபம்" படத்திலும் முக்கிய வேடத்தில் நடித்தார்.

சான்றுகள்
---------

1. ↑  "need to prove myself as an actor first : Naveen Chandra". 29 January 2014. 8 February 2014 அன்று பார்க்கப்பட்டது.
2. 1 2  Pecheti, Prakash. "Meet the real-life Ramakrishna". *Telangana Today* (ஆங்கிலம்). 2021-04-15 அன்று பார்க்கப்பட்டது.
3. ↑  "ACTOR NAVEEN CHANDRA INTERVIEW". 22 February 2014. 8 February 2014 அன்று பார்க்கப்பட்டது.
4. ↑  "Variety of roles needed for lasting career: Naveen Chandra". *Sify.com*. 2014-04-07 அன்று மூலம் பரணிடப்பட்டது. 2016-01-12 அன்று பார்க்கப்பட்டது.
5. ↑  Gupta, Rinku. "Returning to his Roots". The New Indian Express. 2016-08-16 அன்று மூலம் பரணிடப்பட்டது. 2016-01-12 அன்று பார்க்கப்பட்டது.
6. ↑  "Naveen Chandra's upcoming starrer launched". .

வெளி இணைப்புகள்
---------------

* ஐ.எம்.டி.பி இணையத்தளத்தில் நவீன் சந்திரா
**பெர்காமோ பேரங்காடி** (*Bergamo shopping mall*) இந்தியாவின் தமிழ்நாட்டிலுள்ள சென்னை நகரத்தின் நுங்கம்பாக்கம் பகுதியில் அமைந்துள்ள ஒரு வணிக வளாகமாகும். காதர் நவாசு கான் சாலையில் 30000 சதுர அடி பரப்பளவில் இப்பேரங்காடி அமைந்துள்ளது. 2012 ஆம் ஆண்டு ஆகத்து மாதம் சென்னையில் பெர்காமோ பேரங்காடி திறக்கப்பட்டது. பிரான்சு நாட்டின் பாரிசு நகரை தலைமையிடமாகக் கொண்ட இலூயிசு உய்ட்டன் என்ற ஆடம்பரமான கடை இதன் முதல் கடையாகத் திறக்கப்பட்டது. பிரபலமான டி.எசு.பி. கட்டடக் கலை நிறுவனம் பெர்காமோ பேரங்காடியை வடிவமைத்தது. சென்னையைச் சேர்ந்த கே.கே.ஏ. கட்டுமான நிறுவனத்தினர் 10 கோடி ரூபாய் செலவில் அங்காடியை கட்டி முடித்தனர். இத்தாலிய நகரமான பெர்காமோவின் பெயர் சூட்டப்பட்டிருக்கும் இந்த பேரங்காடி சென்னையின் முதல் ஆடம்பரமான பேரங்காடியாகவும் இந்தியாவின் மூன்றாவது ஆடம்பர பேரங்காடியாகவும் கருதப்படுகிறது. 1600 முதல் 2000 சதுர அடிகள் வரை பரப்பளவு கொண்ட 24 கடைகள் பேரங்காடியில் உள்ளன. இங்குள்ள வெள்ளை நிற மூன்று அடுக்கு கட்டடம் பாரம்பரிய இத்தாலிய கட்டிடக்கலையின் பாதிப்போடு உருவாக்கப்பட்டுள்ளது.

மேற்கோள்கள்
-----------

1. ↑  "Bergamo (shopping mall)".
2. ↑  "Bergamo Chennai".
3. ↑  "Bergamo Details".
4. ↑  Reddy, T. Krithika (6 August 2012). "Bagful of beauty". *தி இந்து*.. பார்த்த நாள்: 3 November 2012.
5. 1 2 3  "Bergamo shopping centre in Chennai". *தி இந்து*. 3 June 2009. Archived from the original on 7 ஜூன் 2009.. பார்த்த நாள்: 3 November 2012.
6. 1 2  Mathai, Kamini (4 August 2012). "Stylish in the south". *தி டைம்ஸ் ஆஃப் இந்தியா The Crest Edition*. Archived from the original on 27 அக்டோபர் 2012.. பார்த்த நாள்: 3 November 2012.
7. ↑  "Luxury mall in Chennai". *The Hindu Business Line*. 31 May 2009.. பார்த்த நாள்: 3 November 2012.
8. ↑  Aparna Ramalingam (24 September 2009). "Rentals in city's high streets". *தி டைம்ஸ் ஆஃப் இந்தியா* (Chennai). Archived from the original on 3 ஜனவரி 2013.. பார்த்த நாள்: 3 November 2012.
9. ↑  Indulekha Aravind (27 October 2012). "Chennai swank". *Business Standard*.. பார்த்த நாள்: 3 November 2012.
**நரேந்திர தேவா வேளாண்மை மற்றும் தொழில்நுட்ப பல்கலைக்கழகம் (Narendra Deva University of Agriculture and Technology)** இது 1975ஆம் ஆண்டில் நிறுவப்பட்ட இந்தியாவின் உத்தரப் பிரதேசத்தின் பைசாபாத்தில் உள்ள குமர்கஞ்சில் அமைந்துள்ள ஒரு பல்கலைக்கழகம் ஆகும். இதற்கு லக்னோ பல்கலைக்கழகத்தின் துணைவேந்தராக பணியாற்றிய அரசியல்வாதியும் கல்வியாளருமான நரேந்திர தேவாவின் பெயரிடப்பட்டது. இது அம்பேத்கர் நகர் மாவட்டம் மற்றும் ஆசம்கர் மாவட்டத்தில் உள்ள கல்லூரிகளையும், கோண்டா மாவட்டத்தில் ஒரு திட்டமிட்ட கல்லூரியையும் கொண்டுள்ளது.

வரலாறு
------

1974ஆம் ஆண்டு சனவரி 15 ஆம் தேதி பிரதமர் இந்திரா காந்தியால் பைசாபாத் அருகே மசோதாவில் அடிக்கல் நாட்டப்பட்டது. முதல் சிறப்பு அதிகாரியாக லட்சுமி நரேன் ராய் இருந்தார். 1974 அக்டோபரில் ஏ.எஸ்.ஸ்ரீவஸ்தவாவும், 1975 அக்டோபரில் முதல் துணைவேந்தர் ஏ. டி. பாண்டேவும் அவருக்குப்பின் இப்பதவிக்கு வந்தனர். அதே ஆண்டில் உத்தரப் பிரதேச அரசு பல்கலைக்கழகத்தின் பிரதான வளாகம் மசோதாவுக்கு பதிலாக பைசாபாத்தின் குமர்கஞ்சில் நிறுவ முடிவு செய்தது. பைசாபாத், நாகா, கிராம் ஸ்லாபி வித்யாலயா ஆச்சார்யா நகரில் ஒரு வாடகைக் கட்டிடத்தில் பல்கலைக்கழகம் செயல்படத் தொடங்கியது.

மகாமாயா வேளாண் பொறியியல் மற்றும் தொழில்நுட்பக் கல்லூரி வேளாண் கல்லூரியில் வேளாண் பொறியியல் துறையை மேம்படுத்துவதன் மூலம் அம்பேத்கர்நகரில் 2002 இல் நிறுவப்பட்டது.

அரசியலமைப்பு கல்லூரிகள்
-----------------------

பல்கலைக்கழகத்தில் பின்வரும் உறுப்புக் கல்லூரிகள் உள்ளன :

* வேளாண் கல்லூரி, குமர்கஞ்ச், பைசாபாத்
* மகாமாயா வேளாண் பொறியியல் மற்றும் தொழில்நுட்பக் கல்லூரி, அக்பர்பூர், அம்பேத்கர் நகர்
* மீன்வளக் கல்லூரி, குமர்கஞ்ச், பைசாபாத்
* மனையியல் அறிவியல் கல்லூரி, குமர்கஞ்ச், பைசாபாத்
* தோட்டக்கலை மற்றும் வனவியல் கல்லூரி, குமர்கஞ்ச், பைசாபாத்
* கால்நடை அறிவியல் மற்றும் கால்நடை பராமரிப்பு கல்லூரி, குமர்கஞ்ச், பைசாபாத்
* வேளாண் கல்லூரி, அசாம்கர்

ஆராய்ச்சி
---------

* நரேந்திர தேவா வேளாண்மை மற்றும் தொழில்நுட்ப பல்கலைக்கழக விஞ்ஞானிகள் வெள்ளம் மற்றும் வறட்சி காலங்களில் பயிரிடக்கூடிய பல்வேறு நெல் வகைகளை உருவாக்கியுள்ளனர்.

குறிப்புகள்
-----------

1. ↑  "NDUAT - Narendra Deva University of Agriculture and Technology". *www.nduat.org*. 19 October 2017 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2019-07-02 அன்று மூலம் பரணிடப்பட்டது. 2020-04-23 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**நயினார்கோயில் நாகநாதர் கோயில்** தமிழ்நாட்டில் இராமநாதபுரம் மாவட்டம், பரமக்குடி அருகில் உள்ள நயினார்கோயில் என்னும் ஊரில் அமைந்துள்ள சிவன் கோயிலாகும்.

அமைப்பு
-------

இக்கோயிலில் சிவன், பார்வதி, முருகன், தட்சிணாமூர்த்தி, நவக்கிரகங்கள், ஒரே சன்னதியில் மூன்று விநாயகர்கள் உள்ளனர். முன் கோபுரம் கிழக்கு நோக்கிய நிலையில் உள்ளது. இங்குள்ள நாகநாதர் துலாக்கோல் போல் உள்ளவர் என்று கூறுகின்றனர். திரிசங்கு சொர்க்கம் செல்ல விரும்பி தன் குரு வசிஷ்டரிடம் கூறினார். அதற்கு ஒரு வருடமாவது யாகம் செய்ய வேண்டும் என்றார். அதனை அவர் ஏற்காததால் திரிசங்குவை புலையனாகும்படி சபித்தார். விசுவாமித்திரரிடம் திரிசங்கு இதிலிருந்து நீங்குவதற்கான வழியைக் கேட்டார். நமச்சிவாய மந்திரத்தை உச்சரிப்பதன் மூலமாகவும், யாகம் நடத்துவதன் மூலமாகவும் அதன்படி ஒரே நாளில் சொர்க்கம் செல்லலாம் என்று அவர் கூறினார். யாகத்தை நடத்த வரும்படி வசிஷ்டரின் புத்திரர்களை கேட்டுக்கொண்டார். அவர்களோ சாபம் பெற்றவருக்காக யாகம் நடத்தமுடியாது என்று மறுத்தனர். அவர்களை வேடர்களாகும்படி அவர் சபித்தார். சாப விமோசனம் வேண்ட தெற்கேயுள்ள காட்டில் சிவ பூசை செய்து விமோசனம் பெறலாம் என்றார். அவர்களும் அவ்வாறே விமோசனம் பெற்றனர். இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

திருவிழாக்கள்
-------------

இறைவிக்கு ஆடியில் 15 நாளும், இறைவனுக்கு வைகாசியில் 10 நாளும் பிரம்மோற்சவம் நடத்தப்பெறுகின்றன. இவை தவிர பிரதோஷம், சிவராத்திரி உள்ளிட்ட பல விழாக்கள் நடத்தப்படுகின்றன. இக்கோயிலில் காரணாகம முறைப்படி ஒருகாலப் பூசை நடக்கின்றது.

மேற்கோள்கள்
-----------

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. 1 2 3  அருள்மிகு நாகநாதர் திருக்கோயில், தினமலர் கோயில்கள்
3. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |
**கவிக்குயில்** என்பது தமிழ் நாட்டில் இருந்து மாத இதழாக வெளிவந்த ஒரு தமிழ்ச் சிற்றிதழ் ஆகும்.

வரலாறு
------

கவிஞர் டாக்டர் ஆனைவாரி ஆனந்தன் முதலில் **மகரந்தம்** என்ற கையெழுத்துப் பத்திரிகையைத் துவக்கினார். ’சூல். 1. தாது-1’ என்று கணக்கிட்டு எழுதிய அவர் 1983 செப்டம்பரில் அதை ’தட்டச்சு உருட்டுப்படி’ (டைப்ட் சைக்ளோஸ்டைல் ) ஏடு ஆக மாற்றினார். அடுத்து அதன் பெயரை **சுகந்தம்** என்றாக்கி தட்டச்சு பத்திரிகையாக வெளியிட்டார். 1983 நவம்பரில் *ககந்தம்* அச்சுப் பத்திரிகையாக வளர்ச்சி பெற்றது. ஆசிரியர் : சி. பன்னீர்செல்வம். சிறப்பாசிரியர் : கவிஞர் ஆணைவாரி ஆனந்தன் ஆவார். ‘சுகம்-1 மணம்-1‘ என்ற ரீதியில் எண்ணிக்கை வளர்த்த அது செய்திகள், சிந்தனைகள், துணுக்குகள், மாணவர் படைப்புகள், வாசகர் கடிதங்கள், கேள்வி- பதில் முதலியவற்றை வெளியிட்டது. ‘ஊர்ச்சூழல்‘ என்ற தலைப்பில் கிராமியப் பிரச்னைகளை அலசியது. இப் பத்திரிகை வெளியீட்டாளர்கள் மீண்டும் பெயர் மாற்றம் செய்தார்கள். 1984 திசம்பர் முதல் பத்திரிகை **கவிக்குயில்** என்ற பெயரைப் பெற்று, குயில்-1, கீதம்-1 என்று கணக்கிட்டு வெளி வந்தது.

உள்ளடக்கம்
----------

*நடந்தவை, நடப்பவை* என்ற பகுதியில் செய்திகள் இடம் பெறுகின்றன. *சமுதாய வீதியிலே* என்ற பகுதியில் ஊர்ப் பிரச்னைகள் கவனிக்கப்படுகின்றன. *மகளிர் இயல்* என்று பெண்கள் பகுதி உள்ளது. அறிவியல் சிந்தனைகள், ‘தத்துவப் பாதையில்‘ என்று சிந்தனைக் கட்டுரைகளும், *கலைப்பூங்கா*வில் திரைப்படம் குறித்து செய்திகள், *நூல் மணம்* என்ற பகுதியில் புத்தக மதிப்புரைகள் வெளியாயின. கவிமலர்கள் என்ற தலைப்பில் புதுக் கவிதைகளும், ஆனைவாரி ஆனந்தன் எழுதும் கவிதைகளும் தொடர்கதையும், வேறு ஒரு தொடர்கதையும் சிறுகதையும் இதில் வெளியாயின. *உடல் நலம் காப்போம்* என்று ஆரோக்கியக் குறிப்புகளும் அவ்வப்போது இடம் பெற்றன. ‘வழக்கியல்‘ என்று சட்ட ஆலோசனைகள் கூறும் ஒரு பகுதியும், ‘நமக்குள்ளே‘ என்ற கேள்வி பதில் பகுதியும் கவிக்குயிலில் இடம்பெற்றன.

குறிப்புகள்
-----------

1. 1 2  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 281–283. 13 நவம்பர் 2021 அன்று பார்க்கப்பட்டது.
**நாட்காட்டி ஆண்டு** (calendar year) என்பது எந்த ஒரு நாட்காட்டியின் புத்தாண்டு நாளில் துவங்கி, அடுத்த புத்தாண்டு நாளுக்கு முந்தைய நாளில் முடிவடைகிறது.

பொதுவாக கிரிகோரியன் நாட்காட்டி ஆண்டு பன்னாட்டளவில் மக்களால் பயன்படுத்தப்படுகிறது. கிரிகோரியன் ஆண்டு ஆங்கில மாதமான சனவரி 1ஆம் நாளில் துவங்கி, டிசம்பர் 31ஆம் நாளில் முடிவடைகிறது. கிரிகோரியன் நாட்காட்டிப் படி சாதாரண ஆண்டுகளில் 365 நாட்களும்,நெட்டாண்டுகளில் மட்டும் 366 நாட்களைக் கொண்டிருக்கும்.

காலாண்டு
--------

நிதி மற்றும் நிர்வாக வசதிக்காக நாட்காட்டி ஆண்டை மூன்று மாதங்கள் கொண்ட நான்கு காலாண்டாக பிரித்துள்ளனர்.

* முதல் காலாண்டு (Q1): சனவரி 1ஆம் நாள் முதல் மார்ச் 31ஆம் நாள் முடிய உள்ள 90 கொண்டது. (நெட்டாண்டுகளில் மட்டும் 91 நாட்கள்)
* இரண்டாம் காலாண்டு, (Q2): 1 ஏப்ரல் முதல் 30 சூன் முடிய 91 நாட்கள்
* மூன்றாம் காலாண்டு (Q3): 1 சூலை முதல் 30 செப்டம்பர் முடிய 92 நாட்கள்
* நான்காம் காலாண்டு (Q4): 1 அக்டோபர் முதல் 31 டிசம்பர் முடிய 92 நாட்கள்.

இந்தியாவில்
-----------

ஊழியர்களுக்கு நாட்காட்டி ஆண்டு அடிப்படையில் ஊதியம், ஊதிய உயர்வு ஓய்வூதியம் மற்றும் விடுமுறைகள் வழங்கப்படுகிறது.

இதனையும் காண்க
--------------

* நாட்காட்டி
* நிதி ஆண்டு
* கல்வி ஆண்டு

மேற்கோள்க்ள்
------------

1. ↑  "calendar year". Merriam-Webster. 6 August 2014 அன்று பார்க்கப்பட்டது.
**நயினார் நாகேந்திரன்** (*Nainar Nagendran*) என்பவர் இந்திய அரசியல்வாதி ஆவார். இவர் தற்போது பாரதிய ஜனதா கட்சியைச்சேர்ந்தவர். இவர் 2001 ஆம் ஆண்டு தமிழ்நாடு சட்டமன்றத் தேர்தலில் திருநெல்வேலி சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். மேலும், 2011 சட்டமன்றத் தேர்தலில் மீண்டும் சட்டமன்ற உறுப்பினராகத் தேர்ந்தெடுக்கப்பட்டார். 2016 சட்டமன்றத் தேர்தலில்  திராவிட முன்னேற்றக் கழகம் கட்சி சார்பாக போட்டியிட்ட வேட்பாளர் அ. இல சு. இலட்சுமணன் என்பவரிடம் 601 வாக்குகள் வித்தியாசத்தில் தோல்வியடைந்தார். 2011 சட்டமன்ற தேர்தலில் நயினார் நாகேந்திரன் இதே தொகுதியில் திராவிட முன்னேற்றக் கழகம் கட்சி சார்பாக போட்டியிட்ட அ. இல சு. இலட்சுமணன் என்பவரை 3800 வாக்குகள் வித்தியாசத்தில் வெற்றிபெற்றார் என்பது குறிப்பிடத்தக்கது. இந்தத் தேர்தல்களில் இவர் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டார். நயினார் நாகேந்திரன் 2001-2006 வரை நடைபெற்ற அனைத்திந்திய அண்ணா திராவிட முன்னேற்றக் கழக ஆட்சியில் மின்சாரத்துறை அமைச்சராகவும், தொழில்துறை அமைச்சராகவும் பணியாற்றினார்.[] அனைத்திந்திய அண்ணா திராவிட முன்னேற்றக் கழகத்திலிருந்து விலகி, பாரதிய ஜனதா கட்சியில் சேர்ந்த இவர், 2019ஆம் ஆண்டு நடைபெற்ற இந்தியப் பாரளுமன்றத் தேர்தலில் இராமநாதபுரம் மக்களவைத் தொகுதியில் போட்டியிட்டு வெற்றிவாய்ப்பினை இழந்தார். 2021 ஆம் ஆண்டில் நடைபெற்ற சட்டமன்றத் தேர்தலில் திருநெல்வேலி தொகுதியிலிருந்து, பாசக சார்பில் சட்டமன்ற உறுப்பினரானார்.

மேற்கோள்கள்
-----------

1. ↑  2001 Tamil Nadu Election Results, Election Commission of India
2. ↑  "DMK, allies make a comeback in Tirunelveli district". *The Hindu*. 20 May 2016.. பார்த்த நாள்: 2017-05-15.
3. ↑  "General Elections to Lok Sabha – 2019". Government of Tamil Nadu. 2021-06-05 அன்று பார்க்கப்பட்டது.
4. ↑  "General elections to the 17th Lok Sabha, 2019 - List of members elected" (PDF). New Delhi: Election Commission of India. 25 May 2019. p. 27. Retrieved 2 June 2019.
5. ↑  "16th Assembly Members". Government of Tamil Nadu. 2021-05-07 அன்று பார்க்கப்பட்டது.
**பெர்குளோரைல்பென்சீன்** *(Perchlorylbenzene)* என்பது C6H5ClO3 என்ற மூலக்கூற்று வாய்ப்பாடு கொண்ட ஒரு அரோமாட்டிக் சேர்மமாகும். இதை சுருக்கமாக PhClO3 என்ற வாய்ப்பாட்டாலும் எழுதுவர். பென்சீனை நேரடியாக எலக்ட்ரான் கவர் பெர்குளோரைலேற்றம் செய்து பெர்குளோரைல்பென்சீன் தயாரிக்கலாம். இவ்வினையில் பெர்குளோரைல் புளோரைடும் அலுமினியம் டிரைகுளோரைடும் பயன்படுத்தப்படுகின்றன :.

Ph-H + F-ClO3 + AlCl3 → Ph-ClO3 + HCl + AlCl2F (93% உற்பத்தி, AlCl3 இன் அடிப்படையில்)

இச்சேர்மம் எண்ணெய்ப்பசை கொண்ட அதிர்வு உணரியாக விவரிக்கப்படுகிறது. வினைத்திறன் குறைவான வேதிப்பொருளாகவும் நீர்த்த அமிலங்களில் (HCl (நீரிய)), அல்லது (LiAlH4, H2/Pd) அடிப்படையிலான ஒடுக்கும் வினைகளில் மந்தநிலையையும் வெளிப்படுத்துகிறது. இருப்பினும் நீரிய பொட்டாசியம் ஐதராக்சைடில் இது நீராற்பகுப்பு அடைந்து மீள்கிறது. 

Ph-ClO3 + KOH → Ph-OH + KClO3

இச்சேர்மமும் இதனுடைய வழிப்பொருட்களும் நைட்ரோ சேர்மங்களையொத்த புதியவகை ஆற்றலளிக்கும் பொருட்களாக ஆராயப்பட்டு வருகின்றன.

மேற்கோள்கள்
-----------

1. ↑  Inman, C. E.; Oesterling, R. E.; Tyczkowski, E. A. (1958-10-01). "Reactions of Perchloryl Fluoride with Organic Compounds. I. Perchlorylation of Aromatic Compounds1". *Journal of the American Chemical Society* **80** (19): 5286–5288. doi:10.1021/ja01552a069. பன்னாட்டுத் தர தொடர் எண்:0002-7863. .
2. ↑  Ledgard, Jared (2007). *The Preparatory Manual of Explosives*. பன்னாட்டுத் தரப்புத்தக எண்:9780615142906.
ˌ
பண்டிட் **நயன் கோசு** (Pandit Nayan Ghosh)(பிறப்பு: ஏப்ரல் 28, 1956) ஓர் இந்திய கைம்முரசு இணைக் கலைஞரும், சித்தார் நிபுணருமாவார்.

நிகழ்த்துக் கலை
---------------

இந்திய இசைக் காட்சிகளில் ஒரு முன்னணி இடத்தைப் பிடித்த இவர், 1956 ஆம் ஆண்டில் பிறந்தார். கைம்முரசு மற்றும் பின்னர் சித்தாரில் தனது மறைந்த தந்தை பத்மபூசண் பண்டிட் நிகில் கோசிடமிருந்து ஆழ்ந்த பயிற்சி பெற்றார். பின்னர், உஸ்தாத் அகமது ஜான் திரக்வா மற்றும் பண்டிட் ஞான பிரகாஷ் கோஷ் ஆகியோரின் கீழ் படித்தார். இவர் தனது தந்தை பண்டிட் நிகில் கோஷிடமிருந்து சிதார் மற்றும் குரலிசையிலும் பயிற்சி பெற்றார். பின்னர் பண்டிட் புத்ததேவ் தாசு குப்தாவிடமிருந்து கற்றுக்கொண்டார்.

இவரது முதல் நிகழ்ச்சி 1960 இல் இவரது 4 வயதில் இருந்தது.  அதைத் தொடர்ந்து 1974 முதல் உலகம் முழுவதும், மதிப்புமிக்க இடங்களிலும், பல்கலைக்கழகங்களிலும் விரிவான இசை மற்றும் கற்பித்தல் நடைபெற்றது.

பண்டிட் ரவி சங்கர், உஸ்தாத் விலாயத் கான், பண்டிட் நிகில் பானர்ஜி, பண்டிட் ஜஸ்ராஜ், பண்டிட் சிவ்குமார் சர்மா, உஸ்தாத் அம்ஜத் அலி கான், உஸ்தாத் ரைஸ் கான், பண்டிட் புத்ததேவ் தாஸ் குப்தா, உஸ்தாத் சலமத் அலிகான், உஸ்தாத் முன்னாவர் போன்ற பலரிடம் இணைந்து பல இசை நிகழ்ச்சிகளை வழங்கியுள்ளார்.

இவர் தற்போது மும்பையில் உள்ள சங்கீத மகாபாரதியின் இயக்குநராகவும், மும்பை, இந்திய தொழில்நுட்பக் கழகத்தில் (ஐ.ஐ.டி) சிறப்பு விருந்தினர் பேராசிரியராகவும் உள்ளார்.

குடும்பம்
---------

'வட இந்திய புல்லாங்குழலின் தந்தை' என்று பிரபலமாகக் கருதப்படும் பன்னாலால் கோசு இவரது மூத்த மாமாவார்.  இவரது சகோதரர் பண்டிட் துருப கோசு ஒரு சாரங்கி கலைஞராவார். இவரது மகன் இசான் கோசுவும், ஒரு கைம்முரசு நிபுணராவார்.

விருதுகள்
---------

இவர் ஏராளமான பட்டங்களையும் விருதுகளையும் பெற்றுள்ளார்; மும்பை சுர் சிங்கர் சம்சாத் வழங்கிய தால் மணி மற்றும் சுர் மணி ஆகியவை இதில் அடங்கும் (1985); அமெரிக்காவின் கலிபோர்னியாவின் துணை நிலை ஆளுநரால் வழங்கப்பட்ட சாதனை விருது; மற்றும் மும்பையின் சுவர சாதனா சமிதி வழங்கிய சுவர சாதனா ரத்னா (2013) போன்றவை. இந்துஸ்தானி கருவி இசையில் பங்களித்ததற்காக இவருக்கு 2014 ஆம் ஆண்டிற்கான சங்கீத நாடக அகாதமி விருது வழங்கப்பட்டது.

மேலும் காண்க
------------

* நிகில் கோசு
* பன்னாலால் கோசு
* ஞான பிரகாஷ் கோஷ்
* துருப கோசு
* புத்ததேவ் தாசு குப்தா
* இசான் கோசு

குறிப்புகள்
-----------

1. ↑  "காப்பகப்படுத்தப்பட்ட நகல்". 2012-09-24 அன்று மூலம் பரணிடப்பட்டது. 2021-01-17 அன்று பார்க்கப்பட்டது.
2. 1 2  "CUR\_TITLE". *sangeetnatak.gov.in*. 2021-01-21 அன்று மூலம் பரணிடப்பட்டது. 2021-01-17 அன்று பார்க்கப்பட்டது.
3. 1 2
4. ↑  "SudeepAudio.com - Nayan Ghosh, Instrumentalist, Mumbai, Indian music". *www.sudeepaudio.com*.
5. ↑
6. ↑
7. ↑  "Nayan Ghosh". *Shadaj*.
[*தொடர்பிழந்த இணைப்பு*]
8. ↑

வெளி இணைப்புகள்
---------------

* Interview with Nayan Ghosh
**கவிகுலகுரு காளிதாசு சமசுகிருத பல்கலைக்கழகம்** (*Kavikulaguru Kalidas Sanskrit University*) என்பது சமசுகிருத மேம்பட்ட கற்றலுக்காக அர்ப்பணிக்கப்பட்ட ஓர் கல்வி நிறுவனம் ஆகும். சமசுகிருதம் பழமையான மொழிகளில் ஒன்றாகக் கருதப்படுகிறது. இது இந்தியாவின் மகாராட்டிரா மாநிலத்தில் உள்ள ராம்டெக்கில் உள்ளது.

வரலாறு
------

மகாராஷ்டிரா மாநிலத்தில் 1997க்கு முன்பு எந்தவொரு சமசுகிருத பல்கலைக்கழகம் இல்லை. எனவே நிபுணர்களின் முயற்சிகளுக்குப் பிறகு, 18 செப்டம்பர் 1997-ல் கவிகுலகுரு காளிதாசு சமசுகிருத பல்கலைக்கழகம் நிறுவப்பட்டது. புகழ்பெற்ற கவிஞரும் சமஸ்கிருத பண்டிதருமான காளிதாசு பெயர் இப்பல்கலைக்கழகத்திற்கு இடப்பட்டது. காளிதாசனின் கவிதைகள் மற்றும் நாடகங்கள் உலகம் முழுவதும் பாராட்டப்படுகின்றன. காளிதாசன் ராம்டெக் நகரில் இருந்தபோது கவிதைகளை எழுதியதாக நம்பப்படுகிறது. ஸ்ரீகாந்த் ஜிச்கர் என்று அழைக்கப்படும் இந்த இடத்தில் பல்கலைக்கழகம் நிறுவப்படுவதற்குக் காரணம் ஆகும். இப்பல்கலைக்கழகத்தின் முதல் துணைவேந்தர் பங்கஜ் சண்டே ஆவார். இவர் 2012 வரை இப்பல்கலைக்கழக துணைவேந்தராக இருந்தார். ஜனவரி 2013 முதல் செப்டம்பர் 2017 வரை உமா சி. வைத்யா துணைவேந்தராக இருந்தார். பின்னர் திசம்பர் 2017 முதல் ஸ்ரீனிவாசா வர்கேதி துணைவேந்தராக உள்ளார்.

வளாகம்
------

நாக்பூர் நகரத்திலிருந்து 50 கி. மீ. தொலைவில் உள்ள ராம்டெக் என்ற இடத்தில் இதன் முதன்மை வளாகத்துடன் பல்கலைக்கழகம் பல வளாகங்களைக் கொண்டுள்ளது. பல்கலைக்கழகத்தின் மற்றொரு வளாகம் வாரங்காவில் அமைந்துள்ளது. அனைத்து நிர்வாக மற்றும் கல்வித் துறைகளும் ராம்டெக் வளாகத்திலிருந்து செயல்படுகின்றன. வாரங்கா வளாகத்தில் தற்போது கட்டுமானப் பணிகள் தொடங்கியுள்ளன. வாரங்காவில், பல்கலைக்கழக சர்வதேச ஆய்வு மையத்தை அமைய உள்ளது.

அங்கீகாரமும் தரச்சான்றும்
-------------------------

12பி & 2எப் தகுதியுடன் பல்கலைக்கழக மானியக் குழுவின் அங்கீகாரம் பெற்ற பல்கலைக்கழகம் இதுவாகும். தேசிய மதிப்பீடு மற்றும் தரச்சான்று அவையின் பி++ அங்கீகாரம் பெற்றது. மகாராட்டிரா மற்றும் கோவாவின் அதிகார வரம்பில் சிறப்புப் படிப்புகளுக்கான கல்வி நிறுவனத்திற்கு இது அங்கீகாரம் அளிக்கிறது. இது சமசுகிருத ஆராய்ச்சியாளர்களுக்கான முக்கிய ஆராய்ச்சி மையமாகும்.

கல்வி
-----

இப்பல்கலைக்கழகம் இளங்கலை (BA), இளங்கலை கல்வி (B.Ed.), முதுகலை (MA), ஆய்வியல் நிறைஞர் (M.Phil.), மற்றும் முனைவர் (Ph. D.) ஆகியவற்றில் பட்டப்படிப்புகளை நடத்தி பட்டங்களை வழங்குகிறது. பட்டம். இப்பல்கலைக்கழகம் தனித்துவமானது. இது சமசுகிருத மொழிக்கான நவீன அணுகுமுறையில் கவனம் செலுத்தும் புதுமையான கல்வித் திட்டம் மற்றும் பாடத்திட்டத்தைக் கொண்டுள்ளது. பாரம்பரிய சமசுகிருதத்தைப் பாதுகாப்பதோடு மட்டுமல்லாமல், பண்டைய இந்தியாவில் அறிவியல் மற்றும் தொழில்நுட்பம் பற்றிய ஆய்வினையும் வலியுறுத்துகிறது. பழைய சமசுகிருத நூல்களில் அறிவியல் தொழில்நுட்பம் குறித்து பிரத்தியேகமாக விவரிக்கப்பட்டுள்ளன.

துறைகள்
-------

1. வேதகல்வித் துறை
2. சமசுகிருத மொழி & இலக்கியத் துறை
3. நவீன மொழிகள் துறை
4. பாரத தரிசனத் துறை
5. யோக அறிவியல் துறை
6. கணினி அறிவியல் துறை
7. வேதாங்க ஜோதிடத் துறை
8. வாசுது சாத்திரத் துறை
9. கல்வியியல் துறை
10. சமூக அறிவியல் துறை

மேற்கோள்கள்
-----------

1. ↑  "About VC". *kksanskrituni.digitaluniversity.ac*. 15 April 2018 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**நாடோடி மன்னன்** (*Nadodi Mannan*) என்பது 1995ல் வெளிவந்த தமிழ்த் திரைப்படமாகும். இத்திரைப்படத்தை மணிவாசகம் எழுதி இயக்கியிருந்தார். அவரது மனைவி இராஜேஸ்வரி மணிவாசகம் தயாரித்திருந்தார். தேவா இசையமைத்திருந்தார். 19 ஆகஸ்ட் 1995 ஆம் ஆண்டு வெளிவந்த இப்படம், பாக்ஸ் ஆபீசில் தோல்வி அடைந்தது

நடிகர்கள்
---------

* சரத்குமார் - ராமு என்கிற ராம் சுந்தர்
* மீனா - மீனாட்சி மற்றும் பிரியா-
* ரகுவரன் - கிருஷ்ணமூர்த்தி
* கவுண்டமணி - பொண்ணுசாமி
* செந்தில்
* விக்னேஷ் - ரமேஷ்
* அல்போன்சா - தில்ருபா
* லலிதா குமாரி - குயிலாத்தா
* வெண்ணிற ஆடை மூர்த்தி
* கிட்டி - மீனாச்சியின் தந்தை
* தனூஸ்
* சூர்யகாந்த்
* ஒரு விரல் கிருஷ்ணா ராவ்
* சந்திரசேகர்

கதைச்சுருக்கம்
--------------

ராமு என்றும் அழைக்கப்படும் ராம் சுந்தர் (சரத் குமார்) ஒரு பணம் படைத்த பெரிய தொழிலதிபர். அவரது மனைவியின் பெயர் மீனாக்ஷி (மீனா). இந்த தம்பதிக்கு ப்ரியா (அதுவும் மீனா தான்) என்ற மகள் இருந்தாள். அவள் வீம்பும் திமிரும் அதிகம் கொண்டவள். படித்த பட்டதாரியான ரமேஷ் (விக்னேஷ்), படிப்பிற்கேற்ற வேலை கிடைக்காமல் கார் ஓட்டுநராக பணியாற்றி வருகிறான். ப்ரியா மீது காதல் வயப்பட்டு, தான் ஒரு பெரிய பணக்காரன் என்று பொய் சொல்கிறான் ரமேஷ். அதை நம்பி ப்ரியாவும் ரமேஷை காதல் செய்கிறாள். பின்னர், ரமேஷ் சொன்னது பொய் என்று தெரியவந்து ரமேஷை வெறுத்து ஒதுக்குகிறாள். அதனால், ப்ரியாவின் தந்தை ராமு தனக்கு கடந்த காலத்தில் நடந்ததை பற்றி கூறுகிறார்.

கடந்த காலத்தில், ஒரு பெரிய பணக்காரரின் (கிட்டி) மகள் மீனாக்ஷி. ராமு, ஒரு செருப்பு தைக்கும் தொழிலாளி. அவனின் நண்பன் பொன்னுசாமி (கவுண்டமணி) ஆவான். அவ்வாறாக ஒரு நாள், ரவுடிகளிடமிருந்து மீனாட்சியை காப்பாற்றுகிறான் ராமு. உடனே, மீனாக்ஷி ராமுவை காதல் செய்கிறாள். பொன்னுசாமியின் உதவியுடன் மீனாக்ஷி, மயில் ஆத்தா என்ற பெயரில் ஏழை போல் நடித்து, ராமுவை தன் வசம் காதல் வயப்பட்ட நாடகமாடுகிறாள். அதனை நம்பி ராமுவும் மீனாட்சி மேல் காதல் கொள்கிறான். அதே சமயம், மீனாட்சியின் தந்தை இந்த காதலை ஒப்புக்கொள்ளவில்லை. அதனால், தனது பணக்கார வாழ்க்கையை துறந்து, ராமுவை மணம் செய்கிறாள் மீனாக்ஷி. அதன் பின்னர், அயராது உழைத்து, இந்திய அளவில் பெரிய பணக்காரர்களில் ஒருவராக இடப்பிடிக்கிறான் ராமு.

நிகழ்காலத்தில், செல்வாக்குள்ள கிருஷ்ணமூர்த்தியிடம் (ரகுவரன்) ராமுவிற்கு மோதல் ஏற்படுகிறது. அதன் பின்னர், ப்ரியா ரமேஷை ஏற்றுகொண்டாளா? மோதலில் ராமு வெற்றிபெற்றாரா? போன்ற கேள்வி விடைகாணுதலே மீதிக் கதையாகும்.

ஒலிப்பதிவு
----------

காளிதாசன் எழுதிய பாடல் வரிகளுக்கு தேவா இசை அமைத்தார்.

| ட்ராக் | பாடல் | பாடகர் (கள்) | காலம் |
| --- | --- | --- | --- |
| 1 | ஹௌசிங் போர்டு | மனோ , ஸ்வர்ணலதா | 5:11 |
| 2 | மானா மதுரை | மனோ, எஸ். ஜானகி | 4:55 |
| 3 | தென் கிழக்கு | எஸ்.பி. பாலசுப்ரமணியம் , கே.எஸ். சித்ரா | 5:06 |
| 4 | திரி அக் கேனி | மனோ , ஸ்வர்ணலதா | 5:16 |
| 5 | வாழும் பூமி | எஸ்.பி. பாலசுப்ரமணியம் | 5:09 |

மேற்கோள்கள்
-----------

1. ↑  "Filmography of nadodi mannan". cinesouth.com. 2012-09-24 அன்று மூலம் பரணிடப்பட்டது. 2013-05-19 அன்று பார்க்கப்பட்டது.
2. ↑  "Nadodi Mannan (1995) Tamil Movie". spicyonion.com. 2013-05-19 அன்று பார்க்கப்பட்டது.
3. ↑  "Nadodi Mannan". entertainment.oneindia.in. 2013-05-19 அன்று பார்க்கப்பட்டது.
[*தொடர்பிழந்த இணைப்பு*]
4. ↑  "Tamil Movie News--1995 Review". groups.google.com. 1996-01-09. 2013-05-19 அன்று பார்க்கப்பட்டது.
5. ↑  "Download Nadodi Mannan by Deva on Nokia Music". music.ovi.com. 9 June 2013 அன்று மூலம் பரணிடப்பட்டது. 2013-05-19 அன்று பார்க்கப்பட்டது.
**கிரேக் ஈ. வில்லியம்சு** (**Craig E. Williams**) கென்டக்கி மாநிலத்தைச் சேர்ந்த ஓர் அமெரிக்க இராணுவ வியட்நாம் போர் வீரராவார். அமெரிக்க வியட்நாம் படைவீரர் அறக்கட்டளையின் இணை நிறுவனராகவும் இருந்தார். அமெரிக்காவைச் சுற்றி சேமித்து வைக்கப்பட்டுள்ள ரசாயன ஆயுதங்களின் அழுகும் தேக்ககங்களை எரிக்கும் திட்டங்களை நிறுத்தும் முயற்சியில் பென்டகனை சமாதானப்படுத்திய முயற்சிகளுக்காக வில்லியம்சுக்கு 2006 ஆம் ஆண்டு கோல்டுமேன் சுற்றுச்சூழல் பரிசு வழங்கப்பட்டது.  இவரது முன்னெடுப்புகளால் கிட்டத்தட்ட 24000 டன் காலாவதியான இரசாயணப் பொருட்கள் எரிக்கப்படாமல் சேமிக்கப்பட்டன. 

அமெரிக்கா அறக்கட்டளையின் வியட்நாம் படைவீரர்கள் அமைப்பும் பிற குழுக்களும் சேர்ந்து கண்ணிவெடிகளை தடை செய்வதற்கான பன்னாட்டுப் பிரச்சார இயக்கத்தை உருவாக்கியதற்காக , 1997 ஆம் ஆண்டு அமைதிக்கான நோபல் பரிசு கிடைத்தது.

ஆரம்பகால வாழ்க்கை மற்றும் கல்வி
-------------------------------

வில்லியம்சு 1968-69 ஆண்டுகளில் அமெரிக்க இராணுவத்தில் பணியாற்றினார். வியட்நாம் போரின் போது தென் வியட்நாமுக்கு அனுப்பப்பட்டார். இவர் 1978 ஆம் ஆண்டில் கிழக்கு கென்டக்கி பல்கலைக்கழகத்தில் பட்டம் பெற்றார்.

1980 ஆம் ஆண்டில் அமெரிக்க வியட்நாம் படைவீரர் அறக்கட்டளையின் நிறுவனர்களில் ஒருவராக வில்லியம்சு இருந்தார், மேலும் நிறுவனத்தின் இயக்குநர்கள் குழுவில் பதினேழு ஆண்டுகள் பணியாற்றினார்.

மேற்கோள்கள்
-----------

1. 1 2  "Craig E. Williams". *goldmanprize.org*. 2007-11-25 அன்று மூலம் பரணிடப்பட்டது. 2007-10-25 அன்று பார்க்கப்பட்டது.
2. ↑  "Veterans for America". *veteransforamerica.org*. 2007-10-10 அன்று மூலம் பரணிடப்பட்டது. 25 October 2007 அன்று பார்க்கப்பட்டது.
பழ ஈ
====

 

புளிப்புக்காடி ஈ , பழப்பிழிவெச்ச ஈ ஏனவும் கூறலாம். சேதமற்ற, அழுகி பழங்களில் அதிகம் காணப்படும். நொதித்துக்கொண்டிருக்கும் தாவர சாறுகளில் இருக்கும். சதைப்பற்றுள்ள பூக்கும் தாவரங்களில் வளர்க்கிறது. பழ ஈ சிற்றினங்கள் ஆய்வுக்குப் பயன்படுத்தப்படும்.

பழஈ 
மரபியல் ஆய்வுகளில் பழ ஈ
-----------------------

அளவில் சிறியதாக இருப்பதால் சிறிய சுண்ணாம்பு குப்பிக்குள் வளர்க்க முடியும். வாழ்க்கை சுழற்சி சிறியதாக இருப்பதால் ஆய்வுக்கு தேவையான பல தலைமுறை ஈக்கள் மிகக்குறுகிய காலத்தில் பெறமுடியும். இவை அறை வெட்பநிலையில் இனப்பெருக்கம் செய்வதால் எளிதில் பெருக்கம் அடையும். வளர்ப்பதற்கும் , பாதுகாப்பதற்கும் குறைத்த செலவே ஆகும். நான்கு குரோமோசோம்கள் இருப்பதால் ஆய்வு மிக எளிதாகும். உமிழ்நீர் சுரப்பில் உள்ள கூட்டுக் குரோமோசோம்கள் மரபியல் ஆய்வுக்கு பயன்படும். 

ஆண் ஈ
-----

உருண்டையான வயிறு. வயிற்றின் நுனி பகுதியில் உள்ள காப்பு பட்டை மிக நெருக்ககமாக உள்ளதால் அவை கருமையான பட்டை போன்று தோன்றுகிறது. வயிறுப்பகுதியில் கைட்டினால் ஆன இரண்டு கிடுக்கிகள் காணப்படும். முன்கால்களில் முதல் டார்சஸ் கணுவில் வரிசையாக இழைகள் உள்ளன. 

பெண் ஈ
------

கூர்மையான வயிற்றுப்பகுதி காணப்படும். வயிற்றின் இறுதிப்பகுதில் காப்பு பட்டைகள் குறுகி உள்ளதால் அவை தனித்தனியாகத் தெரியும். கிடுக்கிகள் இல்லை.

வாழ்க்கை சுழற்சி
----------------

கருவுற்றபின் கருவளர்ச்சி நடைபெற ஒரு நாள் ஆகிறது. இதன் பின்னர் 2 முறை தோலுரித்த பின் 4 நாள் கழித்து கூ ட்டுப்புழுவாக மாறும். மேலும் 4 நாள் கழித்து முதிர் உயிரியாக வெளிவரும் .வாழ்க்கை சுழற்சி நடைபெற 10 நாள் ஆகும். முதிர் உயிரி ஏறக்குறைய 10 வாரம் வரை உயிரி வாழும் .

பழ ஈ பல் கூட்டு பண்பு
---------------------

மெண்டலின் பாரம்பரிய கொள்கைப்படி ஓங்கு பண்பு, ஒடுக்கு பண்பு ஆகியவற்றிக்கான காரணி சந்ததிகளிடமிருந்து எவ்வித கலப்புத்தன்மையும் இல்லாமல் பிரிந்து கூடுகிறது என்று மெய்பிக்கப்பட்டது .கண்களின் நிறம் பல் கூட்டு பண்புக்கு சிறந்த எடுத்துக்காட்டு. 

குரோமோசம் கொள்கை
----------------

சட்டன், போவரி இருவரும் பாரம்பரிய பண்புகளுக்கு காரணமான மரபணுக்கள் குரோமோசோம்களில் அமைந்திருக்க வேண்டும் என்று கூறினர். 1910ல் மார்கன் இக்கொள்கை அடிப்படையை பழஈயில் கண்டறிந்தார். பின்னர் பிரிட்ஜிஸ் இக்கொள்கையை குரோமோசோம் கொள்கையாக நிலைநாட்டினார். கண்களின் நிறம் பால்வழிப் பாரம்பரியதால் பெறப்படுகிறது என்பதை நிரூபித்தனர்.

மேற்கோள்கள்
-----------

1. ↑  அறிவியல் களஞ்சியம் தொகுதி பதினான்கு
2. ↑   Bakker K (1961). "An analysis of factors which determine success in competition for food among larvae of Drosophila melanogaster". Archives Neerlandaises de Zoologie. 14 (2): 200–281. doi:10.1163/036551661X00061.
3. ↑  Sturtevant, A.H. (1929). "The claret mutant type of Drosophila simulans: a study of chromosome elimination and cell-lineage". Zeitschrift für wissenschaftliche Zoologie. 135: 323–356.
4. ↑  Drosophila suzukii (Diptera: Drosophilidae): Spotted wing drosophila. European and Mediterranean Plant Protection Organization. January 2010.
**தெ. து. ஜயரத்தினம்** (அக்டோபர் 15, 1913 - அக்டோபர் 29, 1976) ஈழத்துக் கல்வியாளர் ஆவார். யாழ்ப்பாணம் தெல்லிப்பழை மகாஜனக் கல்லூரியின் அதிபராக இருந்து கல்லூரியின் வளர்ச்சிக்கும் மாணவர்களின் கல்வி முன்னேற்றத்திற்கும் பெரும்பணி ஆற்றியவர்.

வாழ்க்கைக் குறிப்பு
-------------------

பாவலர் தெ. அ. துரையப்பாபிள்ளை, தையல்நாயகம் தம்பதியினருக்கு மகனாகப் பிறந்தவர் ஜயரத்தினம். மகாஜனக் கல்லூரியை 1910 ஆம் ஆண்டிலே "மகாஜன உயர்கலைக் கழகம்" என்ற கல்விக் கூடத்தை தெல்லிப்பழை என்னும் ஊரில் நிறுவியவரும் அவ்வூரின் தபால் நிலையம், புகையிரத நிலையம், கூட்டுறவுக் கழகம் ஆகியன தோன்றுவதற்கு முன்னின்றுழைத்த முதன்மைப் பிரமுகரும் மாணவர் மனத்திலே சைவசமயத்தெளிவும் செந்தமிழ்ச் செழுமையும் ஆங்கிலத் தேர்ச்சியும் பெருக்கி வழிப்படுத்திய தலைமை ஆசியருமாகிய பாவலர் தெ.அ.துரையப்பாபிள்ளையின் மறைவுக்குப்பின் தந்தையின் வழி ஆசிரியப் பணியையேற்று கல்விக்கூடம் தரமுயர்த்தப்பட்டதும் அதன் முதலாவது அதிபராகப் பணியேற்று இளைப்பாறும்வரை பணியாற்றினார்.

ஜயரத்தினம் தெல்லிப்பழை சைவப்பிரகாச வித்தியாசாலையில் ஆரம்பக் கல்வியைப் பெற்றார். அதைத் தொடர்ந்து தந்தையார் நிறுவிய மகாஜன உயர்கலைக் கழகத்தில் ஆங்கிலம் கற்கப் புகுந்தார். அங்கு கற்று 8ம் வகுப்புப் பரீட்சையில் முதன்மைத் தேர்ச்சி பெற்றுச் சித்தியடைந்தார். 1929 ஆம் ஆண்டு தந்தையாரின் மறைவை அடுத்து யாழ்ப்பாணம் இந்துக் கல்லூரியில் சேர்ந்து கல்வியைத் தொடர்ந்த ஜயரத்தினம் "லண்டன் மட்ரிக்குலேஷன்" பரீட்சையில் தேறி யாழ்ப்பாணக் கல்லூரியில் சேர்ந்து படிக்கலானார். அங்கு கற்கும் காலத்தில் ஆசிரியராகச் சேர்வதால் நலன் பெறலாம் என எண்ணி 1932 ஆம் ஆண்டு கல்வியை நிறுத்திவிட்டு மகாஜன உயர்கலைக் கழகத்தில் ஓர் உதவி ஆசிரியராகப் பதவியேற்றார். அதன்பின் கல்வியைத் தொடர்ந்து "இன்டர்" பரீட்சையில் சித்தியடைந்தார்.

ஆசிரியப் பணி
------------

பின்னர் கொழும்பில் இருந்த ஆங்கில ஆசிரியர் பயிற்சிக் கலாசாலையில் பயின்று "பயிற்றப்பட்ட" ஆசிரியராக வெளிவந்து மீண்டும் மகாஜன உயர்கலைக் கழகத்தில் தமது பணியைத் தொடர்ந்தார். தொடர்ந்து கல்வியை மேற்கொண்டு கலைமாணி பட்டத்தையும் பெற்றுக்கொண்டார். 1945 இல் தலைமையாசிரியராக இருந்த கா.சின்னப்பாவின் மறைவிற்குப் பின் அத்தலைமைப் பீடத்தையேற்று தமது பணியைச் சிறப்பான முறையில் தொடர்ந்தார். ஜயரத்தினம் தலைமையேற்று சில நாட்களிலேயே மகாஜன உயர்கலைக் கழகம் "மகாஜனக் கல்லூரி" என்று பெயர் மாற்றம் பெற்றது. தரத்தில் மிக உயர்ந்த மகாஜனாவின் அதிபர் உயர் தனித்தர அதிபராகப் பதவியேற்றம் பெற்றார். சலியா உழைப்பும் சிந்தனையாற்றலும் கொண்ட ஜெயரத்தினத்திற்கு கல்வி நிர்வாக சேவைப்பணி தேடிவந்ததும் அதை விரும்பாது தந்தையார் தொடக்கிவைத்த கல்வி நிறுவனத்தின் உயர்வை நாடி உழைத்தார்.

சமூக சேவை
---------

1946 இல் வடமாகாண ஆசிரியர் சங்கச் செயலாளராகவும் 1949 இல் அதன் தலைவராகவும் இருந்து பணியாற்றினார். 1956 ஆம் ஆண்டு வட மாகாண அதிபர்கள் சங்கச் செயலாளராகவும் 1967, 1968 ஆம் ஆண்டுகளில் அதன் தலைவராகவும் சேவையாற்றினார். இதுமட்டுமன்றி, சமயப் பணிகளிலும் நாட்டம் கொண்டார். மாவிட்டபுரம் கந்தசுவாமி கோயில் திருப்பணிச் சபையின் பொருளாளராகவும் இருந்து திருப்பணி நிறைவுறத் துணை நின்றார். தெல்லிப்பழை துர்க்கை அம்பாள் ஆலயத் திருப்பணிச்சபை, தர்மகர்த்தாக்கள் சபை ஆகியவற்றின் தலைவராகவும் இருந்து பணியாற்றினார். பொதுநல சேவையில் நேர்மையுடன் பணியாற்றி மக்களின் மதிப்புக்குரியவராக மாறினார். 25 ஆண்டுகள் அதிபராக இருந்து இளைப்பாறியபின் துர்க்கை அம்மன் ஆலயப் பணிகளோடு அமைதியான வாழ்வை மேற்கொண்டார்.

உசாத்துணை
---------

* கல்விப் பேராசான் தெ.து.ஜயரத்தினம், த.சிவசுப்பிரமணியம், தினக்குரல், நவம்பர் 1, 2009
| *நாம்*  |
| --- |
|  |
| **வெளியீட்டாளர்** | இரா. நீதிப்பாண்டி |
|  **தொகுப்பாசிரியர்** | செந்தில்குமார் |
| **வகை** | தமிழ் சிற்றிதழ் |
| **வெளியீட்டு சுழற்சி** | காலாண்டிதழ்  (தனிச்சுற்றுக்கு மட்டும்) |
| **முதல் இதழ்** |  |
| **நிறுவனம்** |  |
| **மாவட்டம்** | சிவகங்கை |
| **மாநிலம்** | தமிழ்நாடு |
| **நாடு** | இந்தியா |
| **தொடர்பு முகவரி** | நாம் காலாண்டு இதழ்  இரா. நீதிப்பாண்டி,  ஊராட்சிமன்றச் சாலை,  அ. காளாப்பூர் - 630 501,  சிவகங்கை மாவட்டம்,  தமிழ்நாடு,  இந்தியா |
| **வலைப்பக்கம்** |  |

தமிழகத்திலிருந்து வெளிவரும் பல சிற்றிதழ்களில் **நாம்**  காலாண்டு இதழும் ஒன்று. சிங்கப்பூரிலிருக்கும் சில தமிழ் எழுத்தாளர்கள் ஒன்றாக இணைந்து, தமிழ்நாட்டிலிருக்கும் சிலர் உதவியுடன் இந்த இதழை அச்சிட்டு வெளியிட்டு வருகின்றனர். இந்த இதழின் தொகுப்பு ஆசிரியராக "செந்தில்குமார்" என்பவரும், வெளியீட்டாளராக "இரா. நீதிப்பாண்டி" என்பவரும் இருந்து வருகின்றனர். ஆசிரியர் குழுவில் சிங்கப்பூரிலிருக்கும் அய்யப்ப மாதவன், சின்னபாரதி ஆகியோர் இடம் பெற்றுள்ளனர். இந்த இதழில் அதிக அளவாக சிங்கப்பூரிலிருக்கும் தமிழ்ப் படைப்பாளர்களின் படைப்புகள் இடம் பெற்று வருகின்றன.

|  |  |  |
| --- | --- | --- |
|  |  | *இது பரவலான இதழ் பற்றிய குறுங்கட்டுரை. நீங்கள் விக்கிப்பீடியாவின் இக்கட்டுரையை வளர்க்க உதவலாம்*. |
**தமிழ்நாடு இயல் இசை நாடக மன்றம்** என்பது தமிழ்நாட்டிலுள்ள தமிழ்ப் பாரம்பரியமுடைய கலைகளை வளர்க்கும் நோக்கத்துடன் தொடங்கப்பட்ட அரசு அமைப்பாகும்.

தோற்றம்
-------

*தமிழ்நாடு சங்கீத நாடக சங்கம்* எனும் பெயரில் 1955 ஆம் ஆண்டில் தொடங்கப்பட்டது‌.

சங்கங்கள் பதிவுச் சட்டத்தின் கீழ் 27-11-1956 ஆம் நாள் பதிவு செய்யப் பெற்றது. பின்னர் 1973 ஆம் ஆண்டில் *தமிழ்நாடு இயல் இசை நாடக மன்றம்* எனும் பெயருக்கு மாற்றம் செய்யப்பட்டது.

தலைவர், செயலாளர்
----------------

தமிழ்நாடு இயல், இசை, நாடக மன்றத்தின் தலைவராகத் தற்போது, திரைப்பட நடிகர் வாகை சந்திரசேகரும் உறுப்பினர் - செயலாளராக முனைவர் ராமசுவாமி என்பவரும் நியமிக்கப்பட்டுள்ளனர்.

செயல்பாடுகள்
------------

இந்த அமைப்பின் மூலம் கலைத்துறைகளில் சிறந்து விளங்கும் கலைஞர்களுக்கு கலைமாமணி விருதுகள் வழங்கப்படுகின்றன. இது தவிர நலிவுற்ற கலைஞர்களுக்கு மாத உதவித்தொகை, நலிவுற்ற கலைஞர்களின் குடும்பத்திற்கான மாத உதவித் தொகை போன்று வேறு சில திட்டங்களின் கீழ் பயனாளிகள் தேர்வு செய்யப்பட்டு உதவித் தொகைகள் அளிக்கப்பட்டு வருகின்றன.

உசாத்துணை
---------

* அலுவல்முறை இணையத்தளம்

ஆதாரங்கள்
---------

1. ↑   தினமணி நாளிதழ் செய்தி
2. ↑  "தினகரன் நாளிதழ் செய்தி". 2022-04-21 அன்று மூலம் பரணிடப்பட்டது. 2022-04-21 அன்று பார்க்கப்பட்டது.

வெளி இணைப்புகள்
---------------

* தமிழ்நாடு இயல் இசை நாடக மன்றத்தின் இணையதளம்
**மர்யோரீ ஆல் ஆரிசன்** *(Marjorie Hall Harrison)* (செப்டம்பர் 14, 1918 – ஆகத்து 6, 1986) ஓர் இங்கிலாந்தில் பிறந்த அமெரிக்க வானியலாளர் ஆவார்.

இவர் 1918 செப்டம்பரில் இங்கிலாந்தில் உள்ள நாட்டிங்காமில் பிறந்தார்.

இவர் 1947 இல் கணிதவியல் படிமம் எனும் தலைப்பில் சிகாகோவில் இருந்த சிகாகோ பல்கலைக்கழகத்தின் யெர்க்கேசு வான்காணக ஆய்வுரையினை முதல் அறிவியல் வெளியீடாக வெளியிட்டார். இப்பணி வின்மீன்கள் இயக்கங்களில் பயன்படும் எரிமங்கள் குறித்து விவாதித்த்து. சிக்கலான இயற்பியல் அமைப்புகளுக்கான விரிவானதும் துல்லியமானதுமான கணிதவியல் படிமங்களை இந்நூலே முதன்முதலாக அறிமுகப்படுத்தியது. ஆரிசன் சுப்பிரமணியன் சந்திரசேகர், ஜார்ஜ் காமவ்ஜி. கெல்லர் ஆகியோருடன் இணைந்து, விண்மீன் உட்கருக்களுக்கான நீரக-அருகல் சார்ந்த சமவெப்பநிலை (வெப்பநிலை மாறா)க் கணிதவியல் படிமங்களினை 1944, 1946, 1947 ஆகிய ஆண்டுகளில் வெளியிட்டார் சிகாகோ பல்கழகத்தில் சந்திரசேகரின் முனைவர் பட்ட ஆய்வு மாணவராகிய இவர், 1947 இல் வானியலில் தன் முனைவர் பட்டத்தைப் பெற்றார்.

இவரது உடன்பிறப்பாகிய சர் ஆர்னோல்டு அலெக்சாந்தர் ஆல், அழிவு-நாள் போர்க்கலத்துக்கான கொட்புநோக்கியின் எறிபார்வைகளை வடிவமைத்தமைக்காகவும் பிராங்கு விட்டிலின் முதல் தாரைப் பொறிக்கான அமுக்கியை வடிம்வமைத்தமைக்காகவும் பெயர்பெற்றவர் ஆவார். இவர் 1954 இல் தெ ஆவிலாந்து வால்வெள்ளி மோத்ல்களைப் பற்ரியும் ஆய்வு செய்துள்ளார். இவரது மற்றொரு உடன்பிறப்பாகிய சிசுஇல் ஆல், எலி பிராங்ளின் பர்ட்டனின் மாணவரில் ஒருவர் ஆவார். இவர் 1938 இல் டொராண்டோ பல்கலைக்கழகத்தில் முதல் நடைமுறை மின்னனியல் நுண்ணோக்கியை வடிவமைத்தார். 

இவர் 1986 ஆகத்தில் டெக்சாசில் உள்ள அண்ட்சுவில்லியில் தன் 67 ஆம் அகவையில் இறந்தார்.

மேற்கோள்கள்
-----------

* Harrison, Marjorie Hall. "Stellar models." Thesis, University of Chicago (1947).
* "The Generalized Cowling Model." *The Astrophysical Journal,* vol. 100, p. 343 (1944).
* "A Stellar Model with a Gravitational Source of Energy." *The Astrophysical Journal,* vol. 102, p. 216 (1945).
* "Stellar Models with Partially Degenerate Isothermal Cores and Point-Source Envelopes." *The Astrophysical Journal,* vol. 103, p. 193 (1946).
* "Stellar Models with Isothermal Cores and Point-Source Envelopes." *The Astrophysical Journal,* vol. 105, p. 322 (March, 1947).
* "On the Chemical Composition of the sun from its Internal Constitution." *The Astrophysical Journal,* vol. 1098, p. 310 (1948).
* "Note on the Chemical Composition of the Sun." *The Astrophysical Journal,* vol. 111, p. 446 (1950).
* Donald E. Osterbrock. "Chandra and his students at Yerkes Observatory"  *J. Astrophys. Astr.*(1996) 17, 233-268.
போல்க்மன் கோட்டுரு. மிகச்சிறிய அரைச்-சமச்சீர் கோட்டுரு.
கோட்டுருவியலில் **அரைச்-சமச்சீர் கோட்டுரு** (*semi-symmetric graph*) என்பது விளிம்புக்-கடப்பு மற்றும் ஒழுங்கு கோட்டுருவாகவுள்ள ஒரு திசையற்ற கோட்டுருவாகும். 

ஒரு கோட்டுருவில்:

ஒவ்வொரு முனைகளின் படுகை விளிம்புகளின் எண்ணிக்கை சமமாகவும்
கோட்டுருவின் ஏதேனுமொரு விளிம்பை அதன் மற்றுமொரு விளிம்புடன் இணைக்கும் சமச்சீரும் இருந்து,
ஒன்றை மற்றதுடன் இணைக்கும் கோர்ப்பு இல்லாமல் சில முனை இருமங்கள் இருந்தால்,
அக்கோட்டுரு அரைச்-சமச்சீர் கோட்டுருவாகும்.

பண்புகள்
--------

அரைச்-சமச்சீர் கோட்டுரு ஒரு இருகூறு கோட்டுருவாக இருக்கும். அந்த இருகூறுகளின் முனை கணங்கள் ஒவ்வொன்றின் மீதும் அரைச்-சமச்சீர் கோட்டுருவின் தன்னுருவாக்கக் குலமானது கடப்புப்பண்புடன் செயற்படும். 

எடுத்துக்காட்டாக, படத்திலுள்ள போல்க்மன் கோட்டுருவில் பச்சை முனைகள் சிவப்பு முனைகளுடன் எந்தவொரு தன்னுருவாக்கத்தாலும் கோர்க்கப்பட முடியாது. ஆனால் ஒரே நிறத்திலமைந்த ஒவ்வொரு இரு முனைகளும் ஒன்று மற்றதுடன் சமச்சீராக உள்ளது.

வரலாறு
------

முதன்முதலாக இ. டௌபேர் என்பவரால் அரைச்-சமச்சீர் கோட்டுருக்கள் குறித்து ஆய்வு செய்யப்பட்டது. பின்னர் 1967 இல் ஜோன் போல்க்மன் என்ற அமெரிக்கக் கணிதவியலாளர் தனது ஆய்வறிக்கையில் மிகச்சிறிய அரைச்-சமச்சீர் கோட்டுரு குறித்த தகவலை இணைத்திருந்தார். 20 முனைகள் கொண்ட அந்த கோட்டுரு தற்போது "போல்க்மன் கோட்டுரு" என அழைக்கப்படுகிறது அரை சமச்சீர் என்ற பெயர் 1978 இல் மிக்கைல் கிலின் (Klin) என்பாரால் பயன்படுத்தப்பட்டது.

மேற்கோள்கள்
-----------

1. ↑  Folkman, J. (1967), "Regular line-symmetric graphs", *Journal of Combinatorial Theory*, **3** (3): 215–232, doi:10.1016/S0021-9800(67)80069-3.
2. ↑  Klin, Lauri & Ziv-Av (2011). *Links between two semisymmetric graphs on 112 vertices through the lens of association schemes*.. பார்த்த நாள்: 17 August 2015.

வெளியிணைப்புகள்
---------------

* Weisstein, Eric W. "Semisymmetric Graph", *MathWorld*.
மறக்களவேள்வி என்னும் துறைப் பாடல் புறநானூற்றுத் தொகுப்பில் ஒன்றே ஒன்று உள்ளது. இது வாகைத்திணையில் வரும் துறை. 

* மறக்களவழி என்னும் துறை அரசனின் போர்களத்தை உழவன் நெல்லைப் போரடிக்கும் களத்தோடு ஒப்பிட்டுப் பாடுவது.
* மறக்களவேள்வி என்னும் துறை அரசனின் போர்க்களத்தைப் பேய்த் தெய்வங்களுக்குப் பலிச்சோறு வழங்கும் வேள்விக் களத்தோடு ஒப்பிட்டுப் பாடுவது.

இலக்கணம்
* தொல்காப்பியம் இதனை அவப்பலி என்று குறிப்பிடுகிறது,  புறப்பொருள் வெண்பாமாலை பேய்க்குச் சோறூட்டும் வேள்வி செய்வது களவேள்வி என்னும் துறை என்று குறிப்பிடுகிறது.

இலக்கியம்
புலவர் மாங்குடி கிழார் பாடல் இவ்வாறு ஒப்பிட்டுப் பார்க்கிறது. 

பாசறையில் தடாரிப்பறை முழக்கிக்கொண்டு பேய்கள் கையேந்தி நிற்கின்றன. வாள் மின்னுகிறது. அம்புகள் பொழிகின்றன. பகைவர் தலைகள் அடுப்பாகின்றன. உடல்லுறுப்புகள் கூவிள விறகாக எரிகின்றன. மண்டை ஓடுகள் அகப்பைத் துடுப்புகள் ஆகின்றன. ஈனா வேண்மான்(வேள்வி செய்யும் மகன்) அடுப்பு எரிக்கிறான். வாலுவன் என்னும் சமையல்காலன்(களவேள்வி செய்யும் அரசன்) சமைத்த உணவுப் பிண்டத்தைக் கையில் ஏந்தி வந்து வழங்குகிறான். இது சோறு வழங்கும் வேள்வி. இதனைப் பதிற்றுப்பத்து சுடுநெய் ஆவுதி எனக் குறிப்பிடுகிறது.

அடிக்குறிப்பு
-------------

1. ↑  தொல் உயிர் வழங்கிய அவிப்பலி (தொல்காப்பியம், புறத்திணையியல் 17)
2. ↑  
அடுதிறல் அணங்கு ஆர  

விடுதிறலாற் வளம் வேட்டன்று புறப்பொருள் வெண்பாமாலை 160 வாகைப்படலம்
3. ↑  புறநானூறு 372
**4-அனிசால்டிகைடு** (*4-Anisaldehyde*) என்பது C8H8O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பாரா-அனிசால்டிகைடு, அனிசிக் ஆல்டிகைடு, அனிசு ஆல்டிகைடு போன்ற பெயர்களாலும் இது அழைக்கப்படுகிறது. பொதுவாக இயற்கை மற்றும் செயற்கை நறுமணப்பொருள்கள் இரண்டிலும் காணப்படுகிறது. 4-அனிசால்டிகைடின் கட்டமைப்பில் ஒரு பென்சீன் வளையமும் ஓர் ஆல்டிகைடு மற்றும் மெத்தாக்சி குழுவும் இடம்பெற்றுள்ளன. தெளிவான நீர்மமான இச்சேர்ம்ம் வலுவான அரோமாட்டிக் பண்பைப் பெற்றுள்ளது. ஆர்த்தோ-அனிசால்டிகைடு, மெட்டா-அனிசால்டிகைடு என்ற தொடர்புடைய இரண்டு மாற்றியன்கள் அறியப்பட்டாலும் அவை அரிதாகவே தோன்றுகின்றன. மலர் போன்ற இனிய நுகரும் வாசனையைக் கொண்டுள்ள சேர்மமாகும்.

உற்பத்தி
--------

மெத்தாக்சிதொலுயீனை (பாரா-கிரெசைல் மெத்தில் ஈதர்) மாங்கனீசு டை ஆக்சைடைப் பயன்படுத்தி ஆக்சிசனேற்றம் செய்து வர்த்தகமுறையில் அனிசால்டிகைடு தயாரிக்கப்படுகிறது. சில ஆல்க்கால் தன்மை கொண்ட பானங்களில் காணப்படும் அனிதோல் எனப்படும் நறுமணப்பொருளை ஆக்சிசனேற்றம் செய்தும் இதை தயாரிக்கலாம் .

பயன்கள்
-------

அமைப்புரீதியாக வனில்லின் சேர்மத்துடன் தொடர்புடையதாக இருப்பதால் அனிசால்டிகைடு நறுமணம் மற்றும் நறுமணச்சுவை தொழிலில் பெரிதும் பயன்படுகிறது. மருந்துகள் மற்றும் நறுமணங்கள் போன்ற பிற கரிமச் சேர்மங்களைத் தயாரிக்கும் போது இடைநிலை விளைபொருளாகவும் பயன்படுகிறது. ஆர்த்தோ-அனிசால்டிகைடு அதிமதுரத்தின் நறுமணம் போன்ற மணத்தை கொண்டதாகும். 
அமிலம் மற்றும் எத்தனாலிலுள்ள பாரா-அனிசால்டிகைடு மென்படல நிறப்படிவு பிரிகையியலில் மிகுந்த பயனை அளிக்கிறது. தட்டுகளிலுள்ள வெவ்வேறு வேதிச்சேர்மங்கள் வெவ்வேறு வண்ணங்களைத் தருவதால் வேறுபடுத்தி அறிவது எளிமையாக முடிகிறது.

மேற்கோள்கள்
-----------

1. ↑  *Merck Index*, 11th Edition, **693**
2. 1 2 3  "p-Anisaldehyde". Sigma-Aldrich.
3. 1 2  Karl-Georg Fahlbusch, Franz-Josef Hammerschmidt, Johannes Panten, Wilhelm Pickenhagen, Dietmar Schatkowski, Kurt Bauer, Dorothea Garbe and Horst Surburg "Flavors and Fragrances" in *Ullmann's Encyclopedia of Industrial Chemistry*, Wiley-VCH, Weinheim, 2003. எஆசு:10.1002/14356007.a11\_141
4. ↑  Stains for Developing TLC Plates
**சரோஜ் வாசிஷ்ட்** கதைசொல்லி, அனைத்திந்திந்திய வானொலியிலிருந்து ஓய்வு பெற்ற அதிகாரி, மொழிபெயர்ப்பாளர், எழுத்தாளர் எனப் பன்முகப்பரிமாணம் கொண்ட பெண்மணியாவார். திகார் சிறையில் கைதிகளுக்குக் கதை சொல்ல கிரண் பேடியிடம் அனுமதி கேட்டு வெளியிலிருந்து சென்று, சிறையிலிருந்த 1200 சிறுவர்களுக்குக் கதை சொல்லி அவர்களுக்கு அன்புள்ள தாய்மையின் வடிவாக இவர் மாறியதை கிரண் பேடி குறிப்பிட்டுள்ளார். வளரிளம் பருவத்தினர் மீது மிகுந்த அக்கறை கொண்டவர். 1993 ஆம் ஆண்டில் இவரது வயது 60. இவர் இல்லாமல் இருந்திருந்தால் சிறை வறுமையுற்றுப் போயிருக்கும் என்றும் சிறுவர் வார்டின் சிறுவர்கள் இவர் போகாமல் இருந்தால் கவலையுற்று பலமுறை விசாரிப்பார்கள் என்றும் இவர் மீது மிகுந்த மரியாதை வைத்திருந்தார்கள் என்றும் தமது நூலில் கிரண்பேடி குறிப்பிடுகிறார்.

இவர் ’*அது ஒன்றும் நிகழாதது போலிருந்தது*’ என்ற தமது இந்தி நூலில் திகார் சிறையில் தாம் செய்த பணிகளின் கதைகளைக் கூறியுள்ளார்.

திகார் சிறை நூலகத்திற்குப் பல நூல்களை சேர்த்ததுடன், பல பதிப்பாளர்களையும் சிறை நூலகங்களுக்கு புத்தகங்களை நன்கொடையாக வழங்க வைக்க முயன்றார். தமது பணிகளுக்காக பல விருதுகளைப் பெற்றுள்ளார்.

மேற்கோள்கள்
-----------

1. 1 2  சாதனைகள் எப்போதும் சாத்தியம்தான் (IT IS ALWAYS POSSIBLE) கிரண்பேடி ஐ.பி.எஸ்; கவிதா வெளியீடு; பக்கம் 276, 277, 322, 323, 324, 325

வெளியிணைப்புகள்
---------------

* 
*
**இலங்கையின் மலையகம்** இலங்கை தீவின் நடுப்பகுதியில் அமைந்துள்ளது. புவியியல் சார்பாக சப்ரகமுவா குன்றுகளைத் தவிர்த்து கடல்மட்டத்திலிருந்து 300 மீட்டருக்கு மேல் அமைந்துள்ள பகுதி, மலையகம் என வரையறுக்கப்படுகிறது. ஆனால் சமுகஞ்சார் வரைவிலக்கணங்கள் படி, இலங்கையின் மலையகம் இவ்வெல்லைக்கு அப்பாலுள்ள பகுதிகளையும் இணைத்துக்கொள்கிறது. அதனடிப்படையில் மாத்தளை, கண்டி, நுவரெலியா, பதுளை, இரத்தினபுரி, கேகாலை மாவட்டங்களும் மலையகத்தின் சமுகஞ்சார் வரைவிலக்கணத்தில் உள்ளடங்குவதோடு, சில வேளைகளில் கொழும்பு, காலி மவட்டங்களும் உள்ளடக்கப்படுகின்றன.

அதற்கமைவாக மலையகத்தில் வாழும் தமிழர்களையும் குறிக்கும் பொது சொல்லாக மலையகத் தமிழர் என்றும், மலையகப் பெருந்தோட்டங்களில் தொழில் புரிவோரை, மலையக தோட்டத் தொழிலாளர்கள் என்றும் அழைக்கும் வழக்கு உள்ளன.

மலையக தோட்டத் தொழிலாளர்கள்
--------------------------

"மலையக தோட்டத் தொழிலாளர்கள்" என்போர் குறிப்பாக இலங்கையின் மத்தியப் பிரதேசமான மலைப்பிரதேசங்களில் பெருந்தோட்டப் பயிர்செய்கைகளுக்காக தென்னிந்தியாவில் இருந்து அழைத்து வரப்பட்ட தமிழர்களை மட்டும் குறிக்கும். அதேவேளை இலங்கையின் மத்திய பிரதேசம் அல்லாத ஏனையப் பகுதிகளின் பெருந்தோட்டப் பயிர்செய்கையில் ஈடுபடும் தொழிலாளர்களையும் "மலையக தோட்டத் தொழிலாளர்கள்" எனும் வழக்கு உள்ளது.

மலையகத் தமிழர்
--------------

"மலையகத் தமிழர்" எனும் சொற்பதம், மலையக தோட்டத் தொழிலாளர்களையும் குறிக்க பயன்பட்டாலும்; தோட்டத் தொழிலாளர்கள் அல்லாத, அதேவேளை மலையகப் பிரதேசங்களின் நகர் பகுதியில் வணிகம் மற்றும் ஏனைய தொழில்களில் ஈடுபட்டுள்ளோரையும் உள்ளடங்களாக குறிக்கும் பொது பெயராக பயன்படுகிறது. மலையகப் பிரதேசங்களில் ஒன்றான கண்டி நகரின் வணிகக் குடும்பத்தைச் சேர்ந்த முத்தையா முரளிதரன் போன்றோரும் மலையகத் தமிழர் என்று அழைக்கப்படுகிறது. அதேவேளை மலையகப் பிரதேசங்களில் மட்டுமன்றி, மலையகத்தின் வெளி பிரதேசங்களில் சென்று தொழில் புரிவோரும், வசிப்போரும் "மலையகத் தமிழர்" என்றே அழைக்கப்படுகிறது.

அதேவேளை வணிகம் மற்றும் ஏனைய தொழில்கள் அடிப்படையில் இலங்கையின் தலைநகர் மற்றும் அதனை அண்டிய பகுதிகளுக்கு இடம்பெயர்ந்து, தற்போது அப்பகுதியை தமது வாழ்விடமாக கொண்டு வாழ்வோர், மலையக தோட்டத் தொழிலாளர்களின் வழி வந்தோர் என்றாலும், தோட்டத் தொழில் அல்லாதோர் வழி வந்தவர் என்றாலும் "மலையகத் தமிழர்" என்றே அழைக்கப்படுத்துவது குறிப்பிடத் தக்கது.

இந்திய வம்சாவளித் தமிழர்
------------------------

இலங்கையின் தலைநகர் கொழும்பில் இலங்கை முழுதும் பகிர்ந்தளிக்கும் புடைவை மொத்த வணிகத்தின் உள்ளோர், கொழும்பு செட்டியார் தெருவில் நகை வணிகத்தில் இருப்போர், கொச்சிக்கடை போன்ற பிரதேசங்களில் நெடுங்காலமாக இந்தியாவில் இருந்து வந்து குடியேறி வசிப்போர், பிற தொழில்களூக்காக வந்து வசிப்போர் "மலைக தோட்டத் தொழிலாளர்" என்றோ, "மலையகத் தமிழர்" என்றோ அடையாளப் படுத்துவதில்லை. இவர்களை இலங்கையின் இந்தியத் தமிழர்கள் என்ற வரையரைக்குள் மட்டுமே பார்க்க முடியும். சில நேரங்களில் இவர்களை "கொழும்பு தமிழர்" என்றும் அழைக்கப்படுவது உண்டு.

அதேவேளை ஒட்டுமொத்தமாக இந்தியாவில் இருந்து இலங்கை வந்து வாழும் அனைத்து தமிழர்களையும் குறிக்கும் பொது பெயர்களாகவே "இந்தியத் தமிழர்கள்" மற்றும் "இந்திய வம்சாவளித் தமிழர்கள்" போன்றன உள்ளன.

இவற்றையும் பார்க்கவும்
----------------------

* மலையகத் தமிழர்
* மலையக தோட்டத் தொழிலாளர்கள்
* இந்திய வம்சாவளித் தமிழர்